**Balatonberény Község Önkormányzata Képviselő-testületének .../.... (...) önkormányzati rendelete**

**a képviselő-testület Szervezeti és Működési Szabályzatáról szóló 12/2024. (XII. 14.) önkormányzati rendelet módosításáról**

[1] A rendelet célja, hogy a képviselő-testület Szervezeti és Működési Szabályzatának 5. mellékletében, a polgármesterre átruházott hatáskörök felsorolása megfeleljen a hatályos jogszabályi környezetnek.

[2] Balatonberény Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) és d) pontjában, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §**

A képviselő-testület Szervezeti és Működési Szabályzatáról szóló 12/2024. (XII. 14.) önkormányzati rendelet 5. melléklete helyébe az 1. melléklet lép.

**2. §**

Ez a rendelet a kihirdetését követő napon lép hatályba.

Druskoczi Tünde Takácsné dr. Simán Zsuzsanna

polgármester jegyző

Kihirdetve: 2025. március… napján.

Takácsné dr. Simán Zsuzsanna

jegyző

*1. melléklet az .../... . (... . ... .) önkormányzati rendelethez*

„*5. melléklet a 12/2024. (XII. 14.) önkormányzati rendelethez*

(A melléklet szövegét a(z) 5. melléklet.docx.pdf elnevezésű fájl tartalmazza.)”

Végső előterjesztői indokolás

Balatonberény Község Önkormányzata Képviselő-testületének Szervezeti és Működési Szabályait a 12/2024.(XII.14.) önkormányzati rendelet tartalmazza (továbbiakban: SzMSz).

Az SzMSz 5. melléklete sorolja fel a polgármesterre átruházott hatásköröket a Magyarország helyi önkormányzatairól szóló 2011. évi CLXXXIX. törvény 53.§ (1) bekezdés b) pontja alapján.

A fent hivatkozott melléklet módosítása vált szükségessé az alábbi indokok alapján:

A melléklet 13. pontja sorolja fel az építésügyi és településképi hatáskörben a polgármesterre átruházott hatásköröket. E körben időközben jelentős jogszabályváltozás volt, így 2024. szeptember 30. napjával hatályon kívül helyezésre került az épített környezet alakításáról és védelméről szóló 1997. évi LXXVIII. törvény (Étv.) és a településkép védelméről szóló 2016. évi LXXIV. törvény, valamint módosult a települési tervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021.(VII.15.) Korm.rendelet.

Balatonberény Község Önkormányzata Képviselő-testületének a településkép védelméről szóló 10/2021. (VIII.30.) önkormányzati rendelete tartalmazza a képviselő-testület által a polgármesterre átruházott hatásköröket, így a melléklet e rendeletnek megfelelően kerül módosításra.

A melléklet 10. pontjában szabályozott, közlekedésigazgatási és közútkezelői jogkörben átruházott hatáskörök esetében technikai módosításokat kellett végrehajtani egyes felsorolások többszöri előfordulása miatt.

A melléklet 3.3. pontjában hivatkozott függő hatályú döntéshozatal jogintézménye időközben megszűnt.

A melléklet 2.1 pontjában törlésre került „A bizottság javaslata alapján” szövegrész, valamint pontosításra került a polgármester hatásköre Balatonberény Község Önkormányzata Beszerzési Szabályzatának megfelelően.