**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. március 28-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzat Képviselő-testületének 22/2025.(II.14.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. február 14.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. február 14.

Felelős: Druskoczi Tünde polgármester

**Intézkedést nem igényelt.**

Balatonberény Község Önkormányzat Képviselő-testülete a saját bevételei összegét, valamint az adósságot keletkeztető ügyleteiből eredő fizetési kötelezettségeinek három évre várható összegét a következők szerint állapítja meg:

|  |  |  |  |  |  |
| --- | --- | --- | --- | --- | --- |
|  |  |  |  | Adatok: Ft-ban |  |
|  | **A** | **B** | **C** | **D** | **E** |
| **Sor-szám** | **MEGNEVEZÉS** |  | **Saját bevétel és adósságot keletkeztető ügyletből eredő fizetési kötelezettség a tárgyévet követő** | | |
|
| **Tárgy év** | **1.év** | **2.év** | **3.év** |
| **1** | Helyi adók | 161 000 000 | 162 000 000 | 162 000 000 | 165 000 000 |
| **2** | Osztalék, koncessziós díjak, hozambevétel |  |  |  |  |
| **3** | Díjak, pótlékok, bírságok | 1 000 000 | 1 000 000 | 1 000 000 | 1 000 000 |
| **4** | Tárgyi eszközök, immateriális javak, vagyoni értékű jog értékesítése és hasznosítása, vagyonhasznosításból és értékesítésből származó bevétel | 0 | 0 | 0 | 0 |
| **5** | Részvények, részesedések értékesítése | 0 | 0 | 0 | 0 |
| **6** | Vállalatértékesítésből, privatizációból származó bevételek | 0 | 0 | 0 | 0 |
| **7** | Kezességvállalással kapcsolatos megtérülés | 0 | 0 | 0 | 0 |
| **8** | **Saját bevételek (1+… .+7)** | **162 000 000** | **163 000 000** | **163 000 000** | **166 000 000** |
| **9** | **Saját bevételek (8. sor) 50%-a** | **81 000 000** | **81 500 000** | **81 500 000** | **83 000 000** |
| **10** | **Előző év(ek)ben keletkezett tárgyévi fizetési kötelezettség (11+…..+18)** | **0** | **0** | **0** | **0** |
| **11** | Felvett, átvállalt hitel és annak tőketartozása | 0 | 0 | 0 | 0 |
| **12** | Felvett, átvállalt kölcsön és annak tőketartozása | 0 | 0 | 0 | 0 |
| **13** | Hitelviszonyt megtestesítő értékpapír | 0 | 0 | 0 | 0 |
| **14** | Váltó kibocsátás | 0 | 0 | 0 | 0 |
| **15** | Pénzügyi lízing | 0 | 0 | 0 | 0 |
| **16** | Visszavásárlási kötelezettség | 0 | 0 | 0 | 0 |
| **17** | Fedezeti betét | 0 | 0 | 0 | 0 |
| **18** | Halasztott fizetés, részletfizetés, ki nem fizetett ellenérték | 0 | 0 | 0 | 0 |
| **19** | **Tárgyévben keletkezett, illetve keletkező, tárgyévet terhelő fizetési kötelezettség (20+…..+27)** | **0** | **0** | **0** | **0** |
| **20** | Felvett, átvállalt hitel és annak tőketartozása | 0 | 0 | 0 | 0 |
| **21** | Felvett, átvállalt kölcsön és annak tőketartozása | 0 | 0 | 0 | 0 |
| **22** | Hitelviszonyt megtestesítő értékpapír | 0 | 0 | 0 | 0 |
| **23** | Adott váltó | 0 | 0 | 0 | 0 |
| **24** | Pénzügyi lízing | 0 | 0 | 0 | 0 |
| **25** | Visszavásárlási kötelezettség | 0 | 0 | 0 | 0 |
| **26** | Fedezeti betét | 0 | 0 | 0 | 0 |
| **27** | Halasztott fizetés, részletfizetés, ki nem fizetett ellenérték | 0 | 0 | 0 | 0 |
| **28** | **Fizetési kötelezettség összesen (10+19)** | **0** | **0** | **0** | **0** |
| **29** | **Fizetési kötelezettséggel csökkentett saját bevétel (9-28)** | **81 000 000** | **81 500 000** | **81 500 000** | **83 000 000** |

Határidő: 2025. december 31.

Felelős: Druskoczi Tünde polgármester

**A pénzügyi csoport a döntésről értesült.**

**Balatonberény Község Önkormányzat Képviselő-testületének 24/2025.(II.14.) határozata Balatonberény Község településrendezési eszközeinek 6. számú módosításáról**

Balatonberény Község Önkormányzatának Képviselő-testülete a Balatonberény Község településrendezési eszközeinek (6. sz.) módosítása Balatonberény Község Bokrosi út déli oldala mentén fekvő 059/44 hrsz-ú ingatlan visszasorolása zöldterület - közpark (Z-Kp-2) övezetből kertvárosias lakóterület (Lke-9) építési övezetbe, valamint az ehhez a jogszabályok szerint szükséges zöldterület – közpark (Z-Kp-2) kijelölés tekintetében

1. a beérkezett véleményeket és az arra adott válaszokat elfogadja,
2. megállapítja, hogy a településrendezési eszközök 6. számú módosítása véleményezési szakasza lezárult,
3. felkéri a Polgármestert, hogy a jelen döntést és a településrendezési eszközök 6. számú módosításának záró szakmai véleményezési dokumentációját küldje meg záró szakmai véleményezésre a Somogy Vármegyei Kormányhivatal Állami Főépítészi Irodának.

**A dokumentáció a képviselő-testület határozatával együtt megküldésre került az Állami Főépítészi Iroda részére.**

**Balatonberény Község Önkormányzat Képviselő-testületének 25/2025.(II.14.) határozata a településkép védelméről szóló önkormányzati rendelet és a Települési Arculati Kézikönyv módosításának kezdeményezéséről**

Balatonberény Község Önkormányzatának Képviselő-testülete az előterjesztést megtárgyalta és az alábbi határozatot hozza:

**1.** Balatonberény Község Önkormányzatának Képviselő-testülete kezdeményezi Balatonberény Község Önkormányzata Képviselő-testületének a Balatonberény településkép védelméről szóló 10/2021. (VIII. 30.) önkormányzati rendelet módosítását a magyar építészetről szóló 2023. évi C. törvény, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet, valamint a természet védelméről szóló 1996. évi LIII. törvény rendelkezéseivel való összhang megteremtése érdekében.

**2.** Balatonberény Község Önkormányzatának Képviselő-testülete a Balatonberény Község Önkormányzata Képviselő-testületének 98/2021. (VIII. 26.) számú képviselő-testületi határozatával elfogadott Településképi arculati kézikönyv módosítását kezdeményezi a Balatonberény Község Önkormányzata Képviselő-testületének a településkép védelméről szóló 10/2021. (VIII. 30.) önkormányzati rendelet 1. pont szerinti módosítása kapcsán, az azzal való összhang megteremtése érdekében.

**3.** Balatonberény Község Önkormányzatának Képviselő-testülete a Balatonberény Község Önkormányzata Képviselő-testületének a Balatonberény településkép védelméről szóló 10/2021. (VIII. 30.) önkormányzati rendelet módosításával kapcsolatos önkormányzati főépítész szakmai összefoglalóját elfogadja és a rendelet módosításának folyamatát megindítja.

**4.** Balatonberény Község Önkormányzatának Képviselő-testülete felkéri a polgármestert a fentiekkel kapcsolatos eljárások lebonyolítására és felhatalmazza, hogy a módosítással kapcsolatos önkormányzati feladatokat lássa el, a szükséges intézkedéseket tegye meg.

Felelős: Druskoczi Tünde polgármester

Határidő: folyamatos

**A rendelet-tervezet elkészült, melyet - a képviselő-testület döntésével együtt- az önkormányzati főépítész megküldte az állami főépítész részére véleményezésre.**

**Balatonberény Község Önkormányzat Képviselő-testületének**

**26/2025.(II.14.) képviselő-testületi határozata**

**az alpolgármester személyét érintő döntéshozatalból való kizárásról**

Balatonberény Község Önkormányzat Képviselő-testülete Horváth Péter alpolgármestert a személyét érintő tiszteletdíj és költségtérítés megállapítása döntéshozatalából nem zárja ki.

Határidő: azonnal

Felelős: Dr. Várszegi József Ferenc Ügyrendi Bizottság elnöke

**Külön intézkedést nem igényelt.**

**Balatonberény Község Önkormányzat Képviselő-testületének**

**27/2025.(II.14.) képviselő-testületi határozata**

**az alpolgármester tiszteletdíjának és költségtérítésének megállapításáról**

Balatonberény Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 80.§ (2) és (3) bekezdése alapján Horváth Péter társadalmi megbízatású alpolgármester tiszteletdíját 2025. január 1. napjától kezdődően 195.000 Ft/hó, míg ehhez viszonyítva költségtérítését 29.250 Ft/hó összegben állapítja meg.

Határidő: azonnal

Felelős: Druskoczi Tünde polgármester

**A képviselő-testület határozatát megküldtük a KÖH pénzügyi csoportja részére.**

**Balatonberény község Önkormányzat Képviselő-testületének 28/2025.(II.14.) határozata a civil szervezetek 2024. évi működési támogatásának elszámolásáról**

Balatonberény Község Önkormányzatának Képviselő-testülete a civil szervezetek 2024. évi működési támogatásának elszámolásáról benyújtott pénzügyi és szakmai beszámolóit elfogadja azzal, hogy

1. felhívja a Polgárőr és Önkéntes Tűzoltó Egyesület Elnökét, hogy a jövőben pontosan jelölje meg, hogy az önkormányzati támogatás összegét milyen működési költségeire számolta el,
2. a Balatonberényi Községi Sportegyesület vonatkozásában a 2024. évi működési támogatásból fennmaradt 110.254 Ft a 2025. évi támogatás összegébe kerüljön beszámításra.

Határidő: civil szervezetek értesítésére 8 nap

Felelős: Druskóczi Tünde polgármester

**A civil szervezeteket a döntésről értesítettük.**

**Balatonberény Község Önkormányzat Képviselő-testületének 29/2025.(II.14.) határozata az önálló orvosi tevékenység végzésére vonatkozó megbízási szerződés módosításáról**

Balatonberény Község Önkormányzat Képviselő-testülete a BelinaMed Kft-vel önálló orvosi tevékenység végzésére vonatkozó megbízási szerződés módosítását és módosításokkal egységes szerkezetbe foglalt megbízási szerződést elfogadja. Felhatalmazza a polgármestert a szerződés aláírására.

Határidő: 5 nap

Felelős: Druskoczi Tünde polgármester

**A szerződést megkötöttük.**

**Balatonberény Község Önkormányzat Képviselő-testületének**

**30/2025.(II.14.) határozata a volt HM Üdülő hasznosításáról**

1. Balatonberény Község Önkormányzat Képviselő-testülete az előterjesztésben foglaltakat megismerte, megtárgyalta és az önkormányzat tulajdonát képező 41/5 hrsz-ú ingatlan hasznosítására pályázat kiírása mellett dönt.
2. A képviselő-testület felkéri a polgármestert, hogy a pályázati felhívás tervezetét legkésőbb az április havi testületi ülésre terjessze elő.

Határidő: 2025. április havi ülés

Felelős: Druskoczi Tünde polgármester

**A pályázati kiírás előkészítése folyamatban van.**

**Balatonberény Község Önkormányzat Képviselő-testületének**

**31/2025.(II.14.) határozata**

**IFA ellenőr foglalkoztatásáról**

1. Balatonberény Község Önkormányzatának Képviselő-testülete Balatonberényben 2025. évben IFA ellenőrt nem kíván foglalkoztatni.
2. A képviselő-testület felkéri a jegyzőt, hogy munkálja ki annak módját, hogy az NTAK-ban nem regisztrált szálláshely kiadók felderítése megtörténjen.

Határidő: folyamatos

Felelős: Takácsné dr. Simán Zsuzsanna jegyző

**A jegyző a döntésről értesült.**

**Balatonberény Község Önkormányzat Képviselő-testületének 32/2025.(II.14.) határozata a** **Keszthelyi Hivatásos Tűzoltóparancsnokság 2024. évi tevékenységéről szóló beszámoló elfogadásáról**

Balatonberény Község Önkormányzat Képviselő-testülete a Keszthelyi Hivatásos Tűzoltóparancsnokság 2024. évi tűzvédelmi tevékenységéről szóló beszámolót elfogadja.

Határidő: értesítésre 8 nap

Felelős: Druskoczi Tünde polgármester

**A Tűzoltóparancsnok Úr részére a képviselő-testület határozatát megküldtük.**

**Balatonberény Község Önkormányzat Képviselő-testületének**

**33/2025.(II.14.) határozata**

**vagyonnyilatkozattételi kötelezettségről**

Balatonberény Község Önkormányzat Képviselő-testülete az Ügyrendi Bizottság beszámolója alapján megállapítja, hogy a képviselő-testület tagjai vagyonnyilatkozattételi kötelezettségüknek 2025. január 31. napjáig eleget tettek. A nyilvántartási szám szerinti zárt borítékban elhelyezett iratokat a jegyző részére megőrzésre átadták.

Határidő: következő vagyonnyilatkozattételi kötelezettség 2026. január 31.

Felelős: Takácsné dr. Simán Zsuzsanna

**A vagyonnyilatkozatoknak az őrzése folyamatosan történik.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Február 19-én volt a Balatoni Szövetség szervezésében a „Balatoni Tudástár” c. konferencia, önkormányzatunkat Horváth Péter alpolgármester képviselte. A résztvevők tájékoztatást kaptak a hazai turizmus 2024. évi eredményeiről és a Balaton régióban zajló szúnyoggyérítési módszerekről.

19-én tartotta a Balatongyöngye Vidékfejlesztési Egyesület az idei közgyűlését. A tagság elfogadta a munkaszervezet 2024. évi beszámolóját és a 2025. évi költségvetést.

Február 20-án ülést tartott a Balatonszentgyörgy Környéki Önkormányzatok Társulása és elfogadta a Társulás 2025. évi költségvetését.

Február 26-án tartotta az ASZI az éves jelzőrendszeres tanácskozást, melynek témája a család- és gyermekjóléti szolgáltatás 2024. évi tevékenységéről szóló beszámoló volt. Önkormányzatunk részéről Salamon Ágnes védőnő, önkormányzati képviselő vett részt a tanácskozáson.

Március 10-én tájékoztatót tartott a Vármegyei Közgyűlés Elnöke a Versenyképes Járások programról a Marcali Járás polgármestereinek. Az önkormányzatok legalább 3 településből álló konzorciumban vagy társulásban nyújthatják be a fejlesztési igényeiket és 2025. 03. 25 – 04. 09. között küldhetik meg azokat a Főispánhoz.

A TOP PLUSZ-3.1.3-23-SO1-2024-00015 azonosítószámú „Helyi humán fejlesztések” pályázatra benyújtott támogatási kérelmünk elbírálásáról megérkezett a hivatalos értesítés, a támogatási kérelmet elutasították.

**Döntési javaslat:**

**Balatonberény Község Önkormányzat Képviselő-testületének ../2025.(III.28.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. március 28.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. március 28.

Felelős: Druskoczi Tünde polgármester

Balatonberény, 2025. március 19.

Druskoczi Tünde sk.

polgármester