**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. március 28-i nyilvános ülésére**

**TÁRGY:**

**Ügyrendi Bizottság beszámolója a 2024. évi munkáról**

**ELŐADÓ:**

**Dr. Várszegi József Ferenc**

**Ügyrendi Bizottság elnöke**

**Tisztelt Képviselő-testület!**

A 2024. június 9-én megtartott önkormányzati képviselő és polgármester választást követően az újonnan megválasztott képviselő-testület 2024. október 8-án tartotta meg alakuló ülését, melyen felülvizsgálta a képviselő-testület Szervezeti és Működési Szabályzatáról szóló13/2019.(X.28.) önkormányzati rendeletét.

Az elfogadott rendelet-módosítás értelmében –mely azon a napon hatályba is lépett- megszűnt a képviselő-testület pénzügyi és szociális bizottsága, és új bizottságként megalakult, mint a képviselő-testület szerve, a 3 tagú Ügyrendi Bizottság.

A tagok megválasztására a képviselők közül került sor az alábbiak szerint:

A bizottság elnöke: Dr. Várszegi József Ferenc képviselő

A bizottság tagjai: Király Szabolcs László és

Kovács Péter képviselők.

Az Ügyrendi Bizottság 2024. évben egy alkalommal tartott ülést, 2024. november 21-én.

A bizottság a fenti ülésnapján két fontos napirendet tárgyalt, melynek eredményeként a következő határozatok meghozatalára került sor:

* az 1/2024. (XI.21.) határozatával elfogadta a bizottság ügyrendjét, amely 2024. november 21-én lép hatályba lépett és részletesen szabályozza a bizottság hatáskörét és működésének rendjét,
* a 2/2024.(XI.21.) számú határozatával megállapította, hogy Balatonberény Község Polgármestere és a képviselő-testület tagjai a 2024. október 31. napjáig esedékes vagyonnyilatkozat-tételi kötelezettségüket személyük, és a közös háztartásban vele élő hozzátartozóik tekintetében hiánytalanul teljesítették.

A nyilvántartási szám szerint zárt borítékban elhelyezett vagyonnyilatkozatok folyamatos őrzéséről a jegyző gondoskodik.

Javaslom, hogy a T. Képviselő-testület az Ügyrendi Bizottság 2024. évi munkájáról szóló beszámolót szíveskedjen elfogadni.

**Döntési javaslat:**

**Balatonberény Község Önkormányzata Képviselő-testületének…/2025.(III.28.) határozata az Ügyrendi Bizottság 2024. évi munkájáról szóló beszámoló elfogadásáról**

Balatonberény Község Önkormányzatának Képviselő-testülete az Ügyrendi Bizottság 2024. évi munkájáról szóló beszámolót elfogadja.

Határidő: bizottság elnökének értesítésére 3 nap

Felelős: Druskoczi Tünde polgármester

Balatonberény, 2025. március 25.

Dr. Várszegi József Ferenc sk.

Ügyrendi Bizottság elnöke