**Előzetes hatásvizsgálat**

A jogalkotásról szóló 2010. évi CXXX. törvény 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Ennek megfelelően az elvégzett előzetes hatásvizsgálat megállapításait az alábbiak szerint ismertetem.

**Társadalmi, gazdasági, költségvetési hatások**

A rendelet megalkotásának társadalmi, gazdasági, költségvetési hatása nincs.

**Adminisztratív terheket befolyásoló hatások**

A rendelet végrehajtása nem jelent az eddigiekhez képest adminisztratív és szervezési többlet terhet.

**Környezeti és egészségi következmények**

A rendelet megalkotásának környezeti, egészségügyi következménye nincs.

**A jogszabály megalkotásának szükségessége, a jogalkotás elmaradásának várható következményei**

Megfelelés a jogszabályi előírásoknak, ennek elmaradása törvényességi észrevételt eredményezhet.

**A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek biztosítottak.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabály tervezetek közé.

Balatonberény, 2025. március 11.

Takácsné dr. Simán Zsuzsanna sk.

jegyző