**SUP Fesztivál**

**Balatonberény**

**2025**

**Koncepció vázlat és javaslat**

**(7.0.)**

***1.0 Cél:***

Balatonberényt, mint turisztikai és rendezvényhelyszínt felmutatni az országos nyilvánosság, a civil és szakmai érdeklődők számára. A községet az országos - később nemzetközi - speciális turisztikai helyszínként megjeleníteni. A település ismertségét, "imázsát" emelni. Emellett természetesen bevételi lehetőségeit is növelni.

***2.0. Hogyan?***

Egy eddig másutt még meg nem történt, egyedi, de hagyományteremtő céllal, évente ismételten megrendezésre kerülő különleges sport-szórakoztató programmal.

***3.0 Mit tervezünk?***

SUP fesztivált

***4.0 Érvelés:***

A SUP, úgyis mint szórakoztató és sporteszköz gyorsan növekvő népszerűségre tett szert. A SUP használók száma gyorsan nő. A SUP a Kajak-kenu szövetségen belül is önálló szakági minősítést kapott.

A SUP- ozást összefogó nagy országos rendezvény eddig még nem volt.

A Balaton, mint erős sodrás nélküli tó, és Balatonberénynél a víz magassága is ideális a SUP-ozásra. Nem túl alacsony, így kezdőknek biztonságos talaj elérést biztosít, haladóknak-profiknak gyorsan elérhető a mélyvíz.

A part menti környezet - "a Balaton zöld sarka"- különleges és egyedi természetközeli élményt nyújt.

***Sajátos egyedi szempontok lehetőségei:***

* *A program révén a község "társadalmi felelőségvállalásának" bemutatására is lehetőség nyílik; pl. a nevezési díjak x százalékát jótékony célra ajánlja fel a falu, mint pl. környezetvédelem/ egészségügyi intézmény/ alapítvány/ oktatásügy területén/ egy konkrét célt nevesítve. Ez egyébként kiváló, a marketinget erősítő tényező lehet.*
* *A projekt lehetőséget biztosít a testvértelepülés, és Berény települések meghívására és találkozójára is!*
* *Kellő tapasztalat és a rendezvények(!) sikere nyomán, később akár nemzetközi szintű rendezvény létrehozásának lehetősége.*

***5.0. Kinek szól a program?***

Nemtől, kortól függetlenül gyakorlatilag a teljes korosztály megszólítható.

Emellett a szervezett, összeállított programokban törekedni kell arra, hogy mindenki, (akár a kísérők is), találhassanak majd "kedvükre való" eseményt. Így erre, a víz melletti parti helyszíneken tervezett kiegészítő programok, szolgáltatások biztosíthatnak jó időtöltést, felüdülést a családtagoknak, érdeklődőknek is.

***6.0. Mikor?***

A község és a környező települések rendezvénytervéhez illeszkedő módon, de figyelembe véve a "vizes programnak" megfelelő, tervezetten kedvezőnek tartható meteorológiai viszonyokat!

Augusztus közepe vagy a hó második fele látszik talán erre megfelelőnek.

(Figyelembe véve azt is, hogy az első - ez évi-2025 (? )- "nagy" rendezvény előkészítése is jelentős időt, adminisztrációt, humán erőforrást igényel, megfontolandó a projekt fokozatos és folyamatos bővítése, és az első évben (2025) egy kevésbé nagyvonalú, egynapos projekt létrehozása.(Ld. alább!) Így felvetődhet az is, hogy a projekt 2026-ban jöjjön létre először.

Ez esetben a kora nyári, tavasz-végi, úgymond idény-nyitó (és nem idényzáró) időpont is lehetséges. *(Ennek előnye, hogy több idő áll rendelkezésre a projekt megszervezésére, és a pénzügyi és egyéb szervezési-koordinációs feltételek megteremtésére, és mintegy az" idény-nyitó" rendezvény előkészítésére, és a média által a nyilvánosság által és támogatásával a "fesztivál" a 2026-os közvetítésére.)*

Hátránya, hogy kissé elkényelmeskedünk, és a tényleges szervezési teendők csúsznak, vagy "valaki" megelőz minket!

***7.0. Helyszín:***

A labdarúgópálya mögötti terület a kikötőig.

(A községi strand és infrastruktúrája adna magát, mint helyszíni lehetőséget a projektre, de a strandra "ráengedni", - esetleg több száz, SUP eszközzel felszerelt résztvevőt, - komoly kockázatot jelentene..)

***8.0 Időütemezés:***

A később javasolt, és e-szerint érvelt első évi, azaz ez évi program a javaslat szerint 1 naposra tervezett lenne.

A következő évi programok, azok marketing és helyi szervezési feladatai az első rendezvény tapasztalatai alapján kerülhetnek további pontosításra.

***8.0. SUP program elemek:***

***8.1. A Balaton vízén***

* SUP oktatás gyermekeknek - felnőtteknek
* SUP jóga csoportok szervezése
* naplemente túra
* az előzőtől függetlenül túra a Zala torkolatáig.
* ügyességi szlalom, és gyorsaságii SUP pálya "verseny"?
* csapatok részvételi lehetőségének biztosítása, számukra külön versenyszámok
* Balaton átevezés (Vonyarcvashegyre)?
* SUP kölcsönzés - értékesítés
* SUP felpumpáló és/vagy leeresztő, becsomagoló verseny. (Itt valószínűleg a különböző méretek miatt kategóriákat kell kialakítani)

***8.2. A víz melletti partszakaszon:***

* ügyességi kiegészítő programok (petang, kosárra dobás, 11-es és a kapuvonaltól a középkezdő pontig pontossági labdarúgó ügyességi labda verseny, stb.)
* büfé szolgáltatások

***9.0. Egyéb figyelembe veendő szempontok:***

* parkolás menedzselése
* noha a program 1 napos, de lehetséges, hogy már előző éjszaka, vagy a program után még sokan itt szeretnének éjszakázni a faluban - tehát szállás, kemping (akár ideiglenes) lehetőség biztosítás is szükséges

***10. Bevonható partnerek helyben:***

* Önkormányzati non-profit Kft.
* Polgárőrség
* Balatonberény Fürdő-Szabadidő Egyesület
* Magyar Tenger Vízisport Egyesület
* Helyi vállalkozók (*szálláshely értékesítők, kemping üzemeltetők - akár ideiglenes kemping, sátorhely kijelöléssel és üzemeltetéssel, étkezést-büfét szolgáltatók kitelepüléssel, drónfelvétel készítő stb.)*

***11.0. Bevonandó külsős partnerek:***

*Sportszakmai:* Magyar Kajak Kenu Szövetség

*Hatósági:* Balatoni vízirendőrség

Vízi polgárőrség

Egészségügyi biztosításhoz - OMSZ. vagy egyéb "civil" mentőszolgálat

MAHART?

MAHOSZ?

Környezetvédelmi szervezetek (?)

Repülési hatóság (drónfelvétel készítéshez)?

Balatonkeresztúr- Balatonmáriafürdő - Balatonberény Körjegyzőség

*Egyéb országos "szakmai" szervezetek:* Magyar Turisztikai Ügynökség

*Szponzorok:* SUP értékesítő sportszergyártó - kereskedő cégek, sportszerkölcsönzők

egyéb sportszergyártók

étrendkiegészítő-sportital forgalmazók

*Helyi, megyei és országos hatókörű média szereplők:*

**12.0. Észrevételek a megvalósítás általános feltételrendszeréről és feladatairól**

Az ez évi rendezvény megszervezéséhez az idő igen rövid. A megvalósításról és annak mikéntjéről mihamarabbi döntés szükséges, majd ezt követően intenzív(!) és jól koordinált, minél korábban megkezdett érdemi munka szükséges a sikeres lebonyolításhoz.

A helyi erőforrások, mind pénzügyi, mind HR, szervező oldalon szűkösek.

Formális *projekt team* felállítása szükséges a feladatok megosztásával:

projekt vezetés

részletes feladatmeghatározás az egyes szereplők felé

helyi együttműködők koordinációja

külsős szereplők felé kapcsolattartás

adminisztrációs háttér biztosítása

marketing - nyilvánosság - PR

pénzügy kezelés

jogi - szerződési kérdések

***13.0 Megvalósítás lehetőségei***:

***(13.01.)* *Szűkebb program, döntően a helyi mozgósítható erők és készségek hasznosításával***

*Előnyei:*

Minden saját kézben van

A plusz bevételek helyben maradnak

A rendezvény kifejezetten "csak" Balatonberényhez kötődik

*Hátrányai-kockázatai:*

Kisebb, csekélyebb nyilvánosság hatású

A "helyi erőknek" nagyot kell teljesíteni, mert az esetleges hibák, nem kellő szervezettség esetén kontraproduktívok lehetnek

Saját pénzügyi, - és(!) HR erőforrások-, szűkössége

***(13.02.) Professzionális rendezvényszervező bevonása és a projekt szervezés átadása***

Előnyei:

Rendelkeznek megfelelő szervezettséggel, szakértelemmel, szakemberekkel, kapcsolatrendszerrel

Hátrányai-kockázatai:

Ha kellő garanciákat nem építünk be, vagy nem tudunk beépíteni a megbízási szerződésben, akkor nem tudjuk "levédeni" a "Balatonberényi SUP fesztivált", mint olyat, akkor "lenyúlhatják" a programot.

Ha mintegy fővállalkozókat bízzuk meg őket - jelentős költséget fog generálni. és ld. előző szempont!

A szükséges helyi partnerekkel történő egyeztetés miatt ekkor is szükséges egy helyi projekt team felállítása és munkálkodása.

***(13.03.) Professzionális rendezvényszervező bevonásával a helyi erőkkel közös szervezés***

Előnyei:

A rendezvény Balatonberényhez kötődik

Van professzionális szakmai szervező partner

Erősebb érdekérvényesítő hatás a közös munka során (mind szervezési, mind ízlés béli kérdésekben)

Hátrányai:

Ehhez is kell "saját erő", pénzügyi és helyi HR együttműködés.

Kérdés, hogy található-e ilyen partner?

*Megjegyzés: Ha sikerülne olyan partnert találni, aki "együtt sírunk-együtt nevetünk" alapon invesztálni is hajlandó pénzügyi és szervezési erőforrásokat, akkor talán az lehetne a legjobb megoldás!*

***14.0. A projekt várható eredményei:***

* A község ismertsége, turisztikai vonzerője - a rendezvénytől függetlenül is - nő.
* Közvetlen és közvetetten is nő a község bevétele, (részvételi- nevezési díj, növekvő strandbevétel, a helyi vállalkozók bevételeinek növekménye, ill. annak lecsapódása IFA és IPA területén).
* Ingatlan értékek növekedése
* Később nemzetközi rendezvénnyé formálódás lehetősége - annak tovább ható előnyeivel (Ld. már korábban!)

***15.0. Döntési lehetőségek:***

***15.01. Döntően az előzőekben említett 13.03. pontban leírtak figyelem vételével 2025 nyár végén egynapos "SUP nap" megszervezése;***

***15.02. 2026. tavaszán(?), évadnyitó(?) "SUP fesztivál" megszervezése;***

Amennyiben a KT. dönt a megvalósítás valamely előbbi (vagy más) módjáról, akkor ahhoz igazodóan a Határozati javaslatban, ill. majd a Határozatban javasolt lenne már dönteni bizonyos feladatok indításáról, pl. a projekt teamről, és az alább jelzett feladatok részleges indításáról.

Mindkét lehetőség esetén a feladatok gyakorlatilag ugyanazok, azzal a különbséggel, hogy ha még ez évben szeretnénk megrendezni a "SUP napot", akkor bizonyosan szükségesnek látszik a külső szakmai szervező partner mielőbbi, megtalálása és bevonása! (Lehet persze, hogy a jövő év esetén is szükséges külső partner, de az idei programhoz sürgető lenne annak fellelése. Az operatív feladatok számossága, és sokirányú volta miatt - ha "csak" a jövő évi rendezés vonatkozásában történik döntés - , akkor is már most kell indítani az alább jelzett feladatok előkészítését.)

A fentieken túl mindenképp szükséges minél hamarabb egy tágabb és szűkebb (operatív vezetői) projekt team létrehozása, külön-külön megfogalmazott feladatokkal és döntési jogosultságokkal.

A 11.0. és 12.0. pontban van már utalás ezekre, de hogy érzékeltessem a feladatok számosságát és sokszínűségét most az előzőek mentén, de szintén csak jelzés értékűen néhány részfeladatot nevesítek;

* KT. döntés a megfelelőnek ítélt program formáról, és annak a megvizsgálata - majd döntés - hogy tudunk-e, és milyen mértékű forrásokat allokálni a projekt kezdetén, annak indításához, és a pénzügyi folyamatok kezelésének módjáról.
* A programpontok, helyszín véglegesítése.
* Rövid pénzügyi megvalósíthatósági kalkuláció készítése.
* Külsős szakmai-professzionális rendezvényszervező keresése, felkérése.
* Projekt team létrehozása az Önk. belül és szélesebb körűen, így döntés a meghívandó helyi külsős partnerekről, egyeztetés velük a vállalásaikról, lehetőségeikről.
* A program véglegesítése után kapcsolatfelvétel a szükséges hatóságokkal.
* A lehetséges sportszakmai partner megszólítása.
* Marketing feladatok: önálló weblap, FB oldal, e.mail cím, írott és elektronikus media felé jelzés, megszólításuk, kellő időütemben, sajtótájékoztató. A hangsúlyozandó, visszatérő kulcsmondatok, szlogen rögzítése. Arculat - tervezés. Ehhez is kapcsolódóan a jegy-értékesítés formáinak kimunkálása (on-line), helyszíni, ill. ezek pénzügyi kezelése rendje kialakítása.
* Lehetséges szponzorok megszólítása.
* A helyszínen megvalósítandó feladatok rögzítése, (ideiglenes lejáratoktól, ponton stégek, eszköztárolók, a higiénés kötelezettségeknek történő megfelelés, akár ideiglenes camping helyek - szállás, parkolás, és "vendéglátó" szolgáltatások telepítési lehetőségei stb.
* Mindezen előző feladatokhoz kapcsolódóan számos jogi teendő, szerződéskötések, biztosítási szerződés, a résztvevőkkel történő adatkezelési és lehetőségeket-kötelezettségeket leíró dokumentum készítése

**Összegzés és javaslat**

Az előzőekben leírt körülmények és feladatok ismeretével rendelkező "ad hoc munkacsoport" egy eseti megbeszélésen

megtárgyalta a lehetőségeket, és az alábbiakat ajánlja megfontolásra a Képviselőtestület számára;

JAVASLAT

1. Az Önkormányzat ez évben, nyár végi záró eseményként szervezze meg a " balatonberényi SUP napot"!
2. Erre alkalmas időpontnak az augusztus 24.-25.-i hét vége látszik alkalmasnak.
3. A rendezvény a strand területén kerüljön megrendezésre.
4. A rendezvény előkészítése és lebonyolítása döntően a helyi humán erőforrások igénybevételével történjék. *(Tervezetten(!) külső rendezvényszervezés nélkül.)* Helyi lakosok, vállalkozások, - a községben élő civil szervezetek, és vendéglátóegységek, szálláshely tulajdonosokkal egyeztetve, őket bevonva, a feladatokat leosztva -, saját "operatív team" koordinálja a teendőket.
5. E körülmények figyelembevételével a KT. döntsön a megrendezésről, és hozza létre azt a munkacsoportot, amely a szervezést irányítja, és rendszeresen beszámol a KT.-nek a projekt állásáról, előre haladásáról.

ÉRVELÉS

1. A rendezvény alkalmas arra, hogy az alapvető célnak (ld. 1.0.!) megfeleljen, és országos hírértékkel jelenítse meg Balatonberényt, mint turisztikai helyszínt. Sikeres megrendezése esetén egyfajta hagyományteremtő, bővülő, - később akár nemzetközi jellegű -, rendezvénnyé nője ki magát.
2. Az idő rövidsége miatt több napos rendezvény ez évi megszervezése már nem lehetséges. Viszont a rendezvény még ez évi, és mint első ilyen esemény létrehozása Balatonberényhez kötődhetne, és ez már az esetleges későbbi versenytársakkal szembeni előny. (Emellett, túl az idő szűkös voltán, ez induláskor valószínűleg jelentősebb pénzügyi támogatást igényelne, és külső partner bevonását.)
3. A forrás-szűke miatt kell elsősorban a helyi, -a rendezvényt támogató, annak munkálataiban feladatot vállaló-, erőforrásokra támaszkodni. (Ez nem jelenti ugyanakkor azt, hogy az induláskor bizonyos pénzügyi forrásokra nincs szükség.)

Az anyag előkészítésében részt vett: Király Szabolcs, Véghelyi Róbert, Petke Lóránt, Bizony Bence, dr. Várszegi József

Balatonberény, 2025. 03. 20.